**דצמבר 2015**

**הנחיות להקפאות אדמיניסטרטיביות של קורסים**

כחלק מהתכנית הרב-שנתית, קורסי בחירה שעברו 15 שנים )או יותר( מאז ששוכתבו / עודכנו לאחרונה, מועמדים להקפאה עד להשלמת שכתובם / עדכונם. המשנה לנשיא לעניינים אקדמיים, דיקן הפיתוח וטכנולוגיות הלמידה, ודיקן הלימודים האקדמיים יקבעו אילו קורסים יוקפאו בהליך זה. ברירת המחדל להקפאה מסוג זה היא - כשנה וחצי מיום פירסומה.

**עקרונות הטיפול בהחלטה יהיו אלה:**

1. ההודעה על הקפאה מתוכננת תועבר תחילה על ידי דיקן הלימודים האקדמיים ליחידת הפיתוח (אל דנה - רכזת ועדות המשנה), לראשי המחלקות ולראשי התחומים הרלבנטיים.
2. השלכות ההקפאה תיבדקנה בדרך דומה למקובל באשר לשינויים במאפייני קורסים שעליהן מחליטות ועדות המשנה. שלבי הבדיקה מפורטים בהמשך.
3. אם במהלך הבדיקה או בסיומה נמצאו השלכות שמחייבות מחשבה נוספת לגבי ההחלטה על ההקפאה, יודיע ראש המחלקה על כך לדיקן הפיתוח וטכנולוגיות הלמידה.   
   אחרת – יחידת הפיתוח (דנה) תפיץ את ההחלטה לכל הגורמים (לאותה תפוצה כמקובל לגבי החלטה על הקפאה שנקבעת על ידי ועדת משנה).[[1]](#footnote-1) כמו כן, דיקן הלימודים האקדמיים ישלח הודעה על ההקפאה אל: סמנכ"ל משאבי אנוש, מרכז ההוראה והמנחים הרלוונטיים.
4. ע' ראש המחלקה האקדמית (האחראי המחלקתי על הידיעון) אחראי למעקב על הביצוע של הפרסום ע"י הגורמים המתאימים ועל תקינותו.

**פירוט שלבי הבדיקה:**

א. ע' ראש המחלקה (האחראי המחלקתי על הידיעון) יעביר "טופס בקרת הקפאה" חתום ע"י ראש המחלקה, לבדיקה, לחוות דעת ולחתימות של הגורמים הבאים (לפי סדר הרשימה):

- מרכז ההישגים הלימודיים (עדה ארנון/נעמי חדש)

- מינהל המחשוב (אורי ברדה)

- ע. יו"ר הוועדה לאישור תכניות לימודים (ד"ר ציפי ברגר)

ב. כללים מנחים לבדיקה וברירות מחדל מפורטים בטופס הבדיקה.[[2]](#footnote-2)

ג. לאחר תום סבב החתימות, יחזיר ע' ראש המחלקה את הטופס ליחידת הפיתוח (אל דנה) להמשך ישום ההקפאה ופרסומה.

1. מקבלי ההודעה ידאגו לפרסם בהקדם את ההחלטה על ההקפאה בכל האמצעים הרלוונטיים מבין: קטלוג הקורסים, הידיעון האקדמי, חוברת העדכונים, אתר האו"פ (אתרי המחלקות, קטלוג הקורסים, אתרי תכניות הלימודים, אתרי הקורסים, תרשימי עזר לבניית תכנית לימודים, אתר אפיקי המעבר, אתר היועצים). כמו כן, ידאג מרכז ההישגים הלימודיים לשלוח הודעה לסטודנטים שהקורס מופיע בתכנית הלימודים שלהם. [↑](#footnote-ref-1)
2. כאשר יש להקפאה השלכות על תכניות לימודים, יש לציין זאת בטופס הבדיקה.

   אם כתוצאה מההקפאה יש צורך לשנות תכנית לימודים והשינוי הוא מהסוג הדורש אישור של ועדת משנה, יש לפעול לאישור השינוי בתכניות הלימודים דרך ועדות המשנה לפי הנוהל הקיים לעניין שינויים כאלה. [↑](#footnote-ref-2)